A határozat elfogadásához egyszerű többség szükséges

Előterjesztés

a 6. számú napirendi ponthoz

Mórágy Község Önkormányzata Képviselő-testületének 2014. július 7. napján tartandó rendes ülésére

Óvodavezetői pályázat kiírásáról

Előterjesztő: Glöckner Henrik polgármester 
Az előterjesztést készítette:  Bakó Józsefné jegyző
Tisztelt Képviselő-testület !

A testület az elmúlt testületi ülésen döntött, hogy a jelenlegi óvodavezetőt 2014. augusztus 31. napjától felmenti nyugdíjazása miatt. Az óvodavezető pályázatát a Képviselő-testületnek ki kell írni, hogy szeptember 1-tól az óvoda működése és vezetése biztosított legyen.
Kérem a Tisztelt Képviselő-testületet, hogy a határozati javaslatban szereplőket vitassa meg és fogadja el.
Mórágy, 2014. június 30.                                                          

                                                                                                            Glöckner Henrik sk.










      polgármester

Határozati javaslat:
/2014.(VII.7.) képviselő-testületi határozat

Óvodavezetői pályázat kiírásáról
Mórágy Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (3) bekezdésében, a nemzeti köznevelésről szóló 2011. évi CXC. törvény 83.§ (2) bekezdés f) pontja, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról 326/2013. (VIII.30.) Korm. rendelet 22.§ és 23.§-ban biztosított jogkörében eljárva:

pályázatot hirdet

a Mórágyi Óvoda és Egységes Óvoda-bölcsőde
(7165. Mórágy, Petőfi utca 68                                                                                                                                                                                                                                                                                                                                                                                                                                                                                                                                                                                                                                   magasabb vezetői állásának betöltésére.

Az állás betöltésének feltételei:

· felsőfokú óvodapedagógusi végzettség,

· pedagógus-szakvizsga keretében szerzett intézményvezetői szakképzettség,

· német nemzetiségi óvónői végzettség,

· legalább öt év óvodapedagógus-munkakörben szerzett szakmai gyakorlat

· a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás;

· magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy;

· büntetlen előélet és cselekvőképesség.

A pályázatnak tartalmaznia kell:

· pályázó szakmai önéletrajzát,

· az intézmény vezetésére vonatkozó programot a szakmai helyzetelemzésre épülő fejlesztési elképzelésekkel – különös tekintettel a kompetencia alapú nevelésre.

A pályázathoz csatolni kell:

· végzettséget igazoló oklevél fénymásolatát, melynek eredetijét a pályázat elbírálásakor bemutatja pályázó,

· 3 hónapnál nem régebbi hatósági erkölcsi bizonyítványt,

· eddigi munkaviszonyról, jogviszonyról szóló igazolásokat.

A pályázat benyújtásának határideje:

a Közigazgatási és Igazságügyi Hivatal internetes oldalán történt közzétételtől számított harminc nap.

A pályázat elbírálásának határideje:

Legkésőbb, a Képviselő-testület 2014. augusztus 25-ig bírálja el.

Az állás betöltésének időtartama:

2014. szeptember 1-től – 2019. július 31-ig szól.
Illetmény, vezetői pótléka:

A közalkalmazottak jogállásáról szóló 1992. évi XXXIII. törvény és a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet szerint.

A pályázat benyújtásának helye: 

Bátaapáti Közös Hivatal  Mórágyi Kirendeltsége 

(7165. Mórágy, Alkotmány utca 3.)

A borítékon kérjük feltüntetni „Intézményvezetői pályázat Mórágyi Óvoda és Egységes Óvoda-bölcsőde”.

A Testület felkéri a jegyzőt, hogy a pályázati kiírás elkészítéséről és a közzétételéről gondoskodni szíveskedjen.

Határidő: - az  intézményvezetői pályázat kiírására 2014.  július 15.
· az intézményvezetői pályázat elbírálására 2014.augusztus 25.
Felelős : Bakó Józsefné jegyző
